open-index/open-wikipedia-markdown huggingface dataset:
Պլանկի ջերմաստիճան

**Պլանկի ջերմաստիճան,** ջերմաստիճանի չափման միավորը բնական միավորներով, Պլանկի միավորների համակարգում։ Նշանակվում է *T*P։ Ժամանակակից տիեզերագիտական պատկերացումների համաձայն, այն Տիեզերքի ջերմաստիճանն է Մեծ Պայթյունի սկզբնական պահին (Պլանկի ժամանակ)։

## Սահմանումը
Պլանկի ջերմաստիճանը սահմանվում է որպես

T_P = \frac{m_P c^2}{k} = \sqrt{\frac{\hbar c^5}{G k^2}} =
1,41679(11)&nbsp;Կ (այլ կերպ ասած, Պլանկի ջերմաստիճանը 141 նոնիլիոն 679 օկտիլիոն աստիճան է),

որտեղ
*m*P-ն Պլանկի զանգվածն է,
*c*-ն՝ լույսի արագությունը վակուումում,

\hbar-ը՝ Պլանկի հաստատունը,

*k*-ն՝ Բոլցմանի հաստատունը,
*G*-ն՝ գրավիտացիոն հաստատունը։

Փակագծերի երկու թիվը արտահայտում են Պլանկի ջերմաստիճանի անորոշությունը (ստանդարտ շեղումը)։ Այլ ջերմաստիճանային սանդղակներով Պլանկի ջեմրաստիճանը կարելի է արտահայտել, օրինակ, 0&nbsp;°C = 273.15 K = 1.9279 անգամ 10&minus;30*T*P։

## Նշանակությունը
Պլանկի ջերմաստիճանը այն միավորներից է, որոնք ներկայացնում են հիմնարար սահմանները քվանտային մեխանիկայում։ Ժամանակակից տեսական ֆիզիկան ի վիճակի չէ նկարագրել ավելի բարձր ջերմաստիճան ունեցող որևէ մարմին, քանի դեռ կատարելապես մշակված չէ քվանտային գրավիտացիայի տեսությունը։ Պլանկի ջերմաստիճանից բարձր ջերմաստիճաններում մասնիկների էներգիան այնքան մեծ է դառնում, որ ձգողականության ուժերը նրանց միջև համեմատելի են դառնում մյուս հիմնարար փոխազդեցությունների հետ։

## Տես նաև
* Պլանկի հաստատուն

## Ծանոթագրություններ

## Արտաքին հղումներ
* NIST reference: Պլանկի ջերմաստիճան
* Ի՞նչ է բացարձակ զրոյի հակառակը

Կատեգորիա:Աստղագիտական հաստատուններ
Կատեգորիա:Բնական միավորներ
Կատեգորիա:Ջերմաստիճանի չափման միավորներ
Կատեգորիա:Տիեզերագիտություն
Կատեգորիա:Քվանտային մեխանիկա
Կատեգորիա:Ֆիզիկական հաստատուններ
Ֆրանսիայի Ազգային ժողով

**Ազգային ժողով** (), Ֆրանսիայի երկպալատանի պառլամենտի ստորին պալատն է։ Վերին պալատը կոչվում է Սենատ (*"Sénat"*)։ Ֆրանսիայի ազգային ժողովի անդամներին կոչում են *députés* "պատգամավոր" կամ "ներկայացուցիչ" հայերենով։

Կազմված է 577 պատգամավորից, որոնք ընտրվում են երկու փուլային համակարգով։ Մեծամասնության համար հարկավոր է 287 ձայն։ Ժողովը ղեկավարում է նախագահը, ով որպես կանոն մեծամասնական կուսակցությունից է։ Ազգային ժողովը ձևավորվում է 5 տարով։ Սակայն երկրի նախագահը կարող է ցրել ազգային ժողովը և նշանակել նոր ընտրություններ։ Նախագահը չի կարող ևս մեկ անգամ ցրել ազգային ժողովը, եթե նա դա արել է վերջին տասներկու ամիսների ընթացքում։

## Հարաբերություններ գործադիրի հետ
[thumb|left|[Ժակ Շաբան-Դելմասը երեք անգամ եղել է Ազգային ժողովի նախագահ 1958-1988 թվականներին:]]
Ֆրանսիայի սահմանադրությամբ գործադիրի իշխանությունը մեծապես ընդարձակվեց խորհրդարանի հաշվին։

Հանրապետության նախագահը կարող է որոշում ընդունել լուծարել Ազգային ժողովը և նոր ընտրություններ նշանակել։ Սա նշանակում է, որ Ազգային ժողովը չի կարող այլ քաղաքական ուղղություն որդեգրել։ Վերջին անգամ Ազգային ժողովը լուծարել է Ժակ Շիրակը 1997 թվականին, որպեսզի մեծացնի վարչապետ Ալեն Ժյուպեի հեղինակությունը, այնուամենայնիվ րա պլանները ձախողվեցին և նոր ընտրված Ազգային ժողովը ընդդիմացավ Շիրակին։

Ազգային ժողովը կարող է պաշտոնանկ անել գործադիր կառավարությանը (վարչապետ և նախարներ) անվստահություն ներկայացնելու միջոցով (): Այս պատճառով կառավարությունը պետք է կազմված լինի Ազգային ժողովի մեծամասնական կուսակցությունից կամ դաշինքից։ Նախագահը և Ազգային ժողովը կարող են լինել տարբեր ընդդիմադիր կուսակցություններից։ Այսպիսի իրավիճակը կոչվում է *[[Համաբնակություն (կառավարություն)|համաբնակություն]]*։ Այսպիսի իրավիճակ գրանցել է երեք անգամ (երկու անգամ Միտերանի ժամանակը, մեկ անգամ` Շիրակի), և ներկայումս հազվագյուտ երևույթ է, քանի որ նախագահը և Ազգային ժողովն ընտրվում են միևնույն ժամկետով։

Չնայած կառավարության անվստահության հարցը հաճախ բարձրացվում է ընդդիմության կողմից, այն չի ընդունվում, ավելի շատ հռետորաբանության համար է, և Ազգային ժողովի կողմից գրեթե կառավարությանը անվստահություն չի բարձրացվել։ Ֆրանսիայի հինգերորդ հանրապետության կազմավորումից հետո միայն մեկ անգամ է կառավարությանը անվստահություն հայտարարվել 1962 թվականին, որպես բողոք նախագահի ընտրությունների հանրաքվեով լուծման հարցի և նախագահ Շառլ դը Գոլը լուծարեց Ազգային ժողովը մի քանի օր անց։

## Ծանոթագրություններ

Կատեգորիա:Խորհրդարաններ ըստ երկրի
Կատեգորիա:Փարիզի տեսարժան վայրեր
Կատեգորիա:Ֆրանսիայի քաղաքականություն
EMedia.am

**eMedia.am**, լրատվական, էլեկտրոնային պարբերականը ստեղծվել է 2011 թվականին բլոգեր, ֆոտոլրագրող, դիզայներ Սեդրակ Մկրտչյանի կողմից։ Lրատվականը տեղեկություններ էր հաղորդում Հայաստանի ու Արցախի Հանրապետության, ինչպես նաև Սփյուռքի հասարակական, քաղաքական և տնտեսական իրադարձությունների մասին։ Այժմ չի գործում։

## Պատմություն
Կայքը սկսել է գործել 2011 թվականի ապրիլ ամսից։ Սկզբնական շրջանում լրատվականն ուներ հստակ ուղղվածություն դեպի սոցիալական ցանցերն ու բլոգոլորտը։ Լրահոսում բավականին լայն տեղ էին հատկացվում հայտնի բլոգերների գրառումներին ու Ֆեյսբուք, ինչպես նաև twitter-յան հրապարակումներին։ 2012 թվականին կայքը կրեց փոփոխություններ, մասնավորապես ամբողջությամբ նորացվեց նրա առաջին՝ մեկնարկային էջը։ Դրա հետ միաժամանակ սկսեց գործել ռուսերեն տարբերակը։

Նույն տարվա վերջում արդեն կայքը կրկին՝ երրորդ անգամ փոխեց մեկնարկային էջն ու արտաքին տեսքը։ 2012-ի ամռանը լրատվականը որոշակիորեն փոխեց լուրերի մատուցման քաղաքականությունն, ավելի մեծ ուշադրություն դարձնելով հեղինակային նյութերին ու ավելի հազվադեպ տեղադրելով առանձին բլոգային և սոցցանցային գրառումներ, թեև մինչև 2013 թվականը կայքում շարունակում են գործել առանձին բաժիններ՝ բլոգերից և սոցցանցերից։

* 2012 թվականի գարնանից կայքը տեղադրում է հեղինակային ֆոտոշարքեր։
* հայկական առցանց լրատվական դաշտում առաջիններից մեկը սկսեց արտադրել և ներկայացնել սեփական ինֆոգրաֆիկաներ։ Առաջին ինֆոգրաֆիկան հրապարակվել է 2012 թվականի մայիս-ին՝ Հայաստանում խորհրդարանական ընտրությունների վերաբերյալ։
* 2012 թվականի ձմռանից դադարեց գործել կայքի ռուսերեն տարբերակն ու այն ամբողջությամբ անցավ միայն հայերենին։

2014 թ. փետրվար ամսվա դրությամբ կայքն ուներ օրական մոտ 13 000 այցելո։

## Ծանոթագրություններ

Կատեգորիա:Լրատվական կայքեր
Կատեգորիա:Հայկական կայքեր
ՌԲԿ (հեռուստաընկերություն)

**ՌԲԿ** (, **Р**оссийский **Б**изнес **К**анал), ռուսական գործնական հեռուստաընկերություն։ Հեռուստաալիքը ներկայացնում է Ռուսաստանի և համաշխարհային տնտեսագիտական, ֆինանսական և քաղաքական լրատվություն, վերլուծական, կանխատեսական և փորձնագիտական մեկնաբանություններ, հարցազրույցներ քաղաքական գործիչների և գործարարների հետ, գործնական մամուլի ակնարկներ, ռուսական բիզնեսի արդիական խնդիրներին նվիրված հատուկ հաղորդումներ և Ռուսաստանի և միջազգային ֆինանսական շուկաներում իրավիճակների մասին։ 2012 թվականի նոյեմբերի սկզբին հեռուստաալիքը ստացել է «դաշնային»-ի կարգավիճակ։ Հեռուստաընկերությունը ունի 500-ից ավելի աշխատակից։ Ընկերության կազմում աշխատում են մոտ 50 բիզնես-վերլուծաբաններ, որոնք նախկինում աշխատել են բանկերում և ֆինանսական ընկերություններում։

Հայաստանում հեռուստաալիքը հասանելի է «Յուքոմ», «Ինտերակտիվ Թիվի» և «GNC-Alfa» կաբելային հեռուստատեսության օպերատորների բաժանորդներին։

## Արտաքին հղումներ
*Պաշտոնական կայք 

## Ծանոթագրություններ

Կատեգորիա:Լրատվական հեռուստաընկերություններ
Կատեգորիա:Ռուսալեզու հեռուստաալիքներ
Կատեգորիա:Ռուսաստանի հեռուստաընկերություններ
Լույսի արագություն

**Լույսի արագություն**, վակուումում էլեկտրամագնիսական ալիքների տարածման բացարձակ մեծությունն է։ Ֆիզիկայում այն ընդունված է նշանակել  տառով։ Այդ արագությունը վակուումում 299 792 458 մ/վ (կամ մոտավորապես 3×108 մ/վ) է։ Լույսի արագությունը վակուումում հիմնարար հաստատուն է՝ անկախ հաշվարկման իներցիալ համակարգի ընտրությունից։ Այն վերաբերում է հաստատունների այն դասին, որոնք բնութագրում են ոչ թե պարզապես մարմիններ կամ դաշտեր, այլ տարածության և ժամանակի հատկություններն ընդհանուր առմամբ։ Լույսի արագությունը համարվում է մասնիկների շարժման և փոխազդեցությունների տարածման սահմանային արագությունը։

մինի|Արեգակի լույսին անհրաժեշտ է 8 րոպե 19 վայրկյան, որպեսզի հասնի Երկիր

## Վակումում
Լույսի արագության առավել ճշգրիտ չափումը էտալոնային մետրի հիման վրա անցկացվել է 1975 թ., որով ստացված տվյալը  մ/վ է։ Այժմ լույսի արագության չափման ամենաճշգրիտ մեթոդները հիմնվում են լույսի կամ այլ էլեկտրամագնիսական ճառագայթման \lambda  ալիքի երկարության և \nu  հաճախության անկախ սահմանումների վրա՝ հաշվարկելով ըստ c = \lambda  \nu արտահայտության։

Ներկայումս համարվում է, որ լույսի արագությունը վակուումում հիմնարար ֆիզիկական հաստատուն է, որն ըստ սահմանման *ճշգրիտ* հավասար է  կամ ։ Արժեքի ճշտությունը պայմանավորված է Միավորների միջազգային համակարգում մետրի սահմանումով. ըստ դրա՝ մետրը այն հեռավորությունն է, որն անցնում է լույսը վակուումում  վայրկյան ժամանակահատվածում։ Մեծ ճշտություն չպահանջվող հաշվարկների համար գործածական է  () արժեքը։

## Ծանոթագրություններ

Կատեգորիա:Հիմնարար ֆիզիկական հաստատուններ
Կատեգորիա:Լույս
Կատեգորիա:Հարաբերականության հատուկ տեսություն
Կատեգորիա:Արագության չափման միավորներ
Կատեգորիա:Ֆիզիկայի հասկացություններ
Կատեգորիա:Աստղագիտական հաստատուններ
Կատեգորիա:Բնական միավորներ
Ալեքսանդր Վարպետյան

**Ալեքսանդր Արորդի Վարպետյան** (, ծնվ. հունիսի 11, 1943 Մարսել, Ֆրանսիա), ֆրանսահայ հայագետ, ազգագրագետ, էաբան և գոյաբան։

Վարպետյանը ծնվել է ընտանիքում, որի արմատները Խոյ և Սասուն-Բիթլիս մարզերից են և 1948 թվականին Մարսելից գաղթել են Հայաստան։

1968 թվականին նա ավարտում է Երևանի պոլիտեխնիկական ինստիտուտի ճարտարապետական ֆակուլտետը և 1970 թվականին Հայֆիլմ կինոստուդիայի դերասանական բաժինը։ 1975 թվականին Մարսել վերադառնալուց հետո նա շարունակում է իր մասնագիտական գործունեությունը որպես ճարտարապետ, ազգագրագետ պրոդյուսեր, գրող, հրապարակախոս, հիմնականում հայագետ, ազգագրագետ և էաբան։

Նշված բնագավառներում Վարպետյանը արժանացել է ազգային և միջազգային մրցանակների։ 2002 թվականին արտաքսվել է Հայաստանից, գործող նախագահ Ռոբերտ Քոչարյանի հրամանագրով։

## Գրքեր
Ալեքսանդր Վարպետյանը բազմաթիվ գրքերի հեղինակ է.
* Արփիական - 1985
* Ովքե՞ր են ի վերջո արիացիները - 1988
* Ոգեկոչ - 1991
* Ինքնություն - 1993
* Էություն - 1995
* Արիականք - 1997
* Ծննդոց Այա - 2000
* Էականք_ 2002
* Ազգային Խաչբառ, կամ ու՞մ է խանգարում Ալեքսանդր Արորդի Վարպետյանը - 2003
* Ինչություն - 2004
* Աստ հանգչի Ալեքսանդր Արորդի Վարպետյանի... Տապանաքարը 2005
* Գիրն Զէ անուն այ - Հայտնություն - 2006
* Դելփյան E'I առեղծվածի տարրալուծում (մաս I) - 2011
* Այն ինչ չգիտեր Պլատոնը (մաս II) - 2013
* Ազգային խաչքար կամ հոկտեմբեր 27-ի առեղծվածը - 2013
* Եվ ճանաչիր զԲանս... - 2015

Կատեգորիա:Ֆրանսահայ հայագետներ
Կատեգորիա:Հայաստանից արտաքսվածներ
Բելառուսի ազգային հեռուստառադիոընկերություն

**Բելառուսի ազգային հեռուստառադիոընկերություն** (, ), Բելառուսի խոշորագույն պետական մեդիաընկերություն։ Ընկերության կազմում գործում են 5 ազգային և 5 մարզային հեռուստաալիքներ և 5 ռադիոկայան։ 1993 թվականից համարվում է Եվրոպական հեռարձակողների միության Բեռառուսի տարածքում միակ և լիիրավ անդամը։

## Հեռուստատեսություն
* «Բելառուս-1» - գլխավոր համազգային հեռուստաալիք
* «Բելառուս-2» - մարզական և ժամանցային բնույթի հեռուստաալիք
* «Բելառուս-3» - մշակութային ուղղվածության հեռուստաալիք
* «Բելառուս-24» - միջազգային արբանյակային հեռուստաալիք
* «ՆՏՎ Բելառուս» - ռուսական ՆՏՎ հեռուստաալիքի բելառուսյան լիցենզավորված տարբերակ

## Ռադիո
* «Բելառուսի ռադիոյի առաջին ազգային ալիք»
* «Կուլտուրա»
* «Բելառուս»
* «Ստոլիցա»
* «Ռադիուս ՖՄ»

## Մարզային հեռուստաալիքներ և ռադիոկայաններ
* Բրեստ
* Վիտեբսկ
* Գոմել
* Գրոդնո
* Մոգիլյով

## Ծանոթագրություններ

## Արտաքին հղումներ
* Պաշտոնական կայք  (բելառուս.)  

Կատեգորիա:Բելառուսի հեռուստաընկերություններ
Կատեգորիա:Մեդիաընկերություններ
Բելառուս-1

**Բելառուս-1** (), Բելառուսի հիմնական պետական հեռուստաալիք։ Պատկանում է Բելառուսի ազգային հեռուստառադիոընկերությանը։ Հեռարձակվում է 1956 թվականի հունվարի 1-ից։ Եթեր է դուրս գալիս ամեն օր 6:00-2:00 ժամերին, հեռարձակումը իրականացվում է բելառուսերեն և ռուսերեն լեզուներով։

## Տես նաև
* Բելառուս-2
* Բելառուս-3
* Բելառուս-24
* ՆՏՎ Բելառուս
* Համազգային հեռուստատեսություն

Կատեգորիա:Բելառուսի հեռուստաընկերություններ
Կատեգորիա:Բելառուսալեզու հեռուստաալիքներ
Կատեգորիա:Ռուսալեզու հեռուստաալիքներ
Բելառուս-2

**Բելառուս-2** (), Բելառուսի ազգային հեռուստառադիոընկերության երկրորդ ազգային հեռուստաալիք՝ մարզական և ժամանցային ուղղվածությամբ։ Հեռարձակվում է 2003 թվականի հոկտեմբերի 18-ից բելառուսերեն և ռուսերեն լեզուներով։ Մինչ 2011 թ. հեռուստաալիքը կոչվել է «ԼԱԴ»։

## Արտաքին հղումներ
* Պաշտոնական կայք 

Կատեգորիա:Բելառուսի հեռուստաընկերություններ
Կատեգորիա:Բելառուսալեզու հեռուստաալիքներ
Նվագախումբ

300px|մինի|Սիմֆոնիկ նվագախումբ
**Նվագախումբ**, երաժշտական ստեղծագործությունը տարբեր գործիքներով համատեղ կատարող երաժիշտների խումբ է։

Մշտական կազմով նվագախմբերը երևան են եկել 16-րդ դարում։ Ժամանակակից իմաստով նվագախմբերի ձևավորումը կապված է 16–17-րդ դարերի սահմանագծին բազմաձայն երաժշտության նոր ժանրերի՝ օպերայի, օրատորիայի, կոնցերտի սկզբնավորման հետ։ Նվագախմբերի հնարավորությունների ընդլայնմանը մեծապես նպաստել են կոմպոզիտորներ Լյուդվիգ վան Բեթհովենը, Հեկտոր Բեռլիոզը և Ռիխարդ Վագները։

Նվագախմբերը, ըստ գործիքային կազմի, լինում են միատարր՝ լարային, փողային, հարվածային, նաև խառը՝ տարբեր գործիքներից կազմված, իսկ ըստ նշանակության՝ զինվորական, էստրադային և այլն։

Կատարման ոճով և յուրատեսակ հնչեղությամբ առանձնանում է կամերային նվագախումբը, որը փոքրակազմ է. հիմքը լարային խումբն է՝ գումարած փոքրաքանակ փողային գործիքներ, հին դասական երաժշտության դեպքում՝ նաև կլավեսին։ Նվագախմբի բարձրագույն ձևը սիմֆոնիկն է, որը կազմված է երաժշտական գործիքների 5 տարբեր խմբերից. լարային գործիքներ՝ ջութակ, ալտ, թավջութակ ու կոնտրաբաս, փայտե փողային գործիքներ՝ ֆլեյտա, կլառնետ, հոբոյ, ֆագոտ, պղնձե փողային գործիքներ՝ փող, գալարափող, տրոմբոն, տուբա, հարվածային գործիքներ՝ թմբուկ, լիտավր, եռանկյունի, քսիլոֆոն, մետաղաֆոն, կսմիթային-ստեղնավոր՝ տավիղ, դաշնամուր, կլավեսին և այլն։

Սիմֆոնիկ նվագախմբի կատարողական հնարավորություններն ընդլայնել են 20-րդ դարի կոմպոզիտորներ Կլոդ Դեբյուսին, Մորիս Ռավելը, Ռիխարդ Շտրաուսը, Սերգեյ Պրոկոֆևը, Դմիտրի Շոստակովիչը, Իգոր Ստրավինսկին, Ալեքսանդր Սպենդիարյանը, Արամ Խաչատրյանը, Ավետ Տերտերյանը և ուրիշներ։ Ժամանակակից նվագախմբերում ժողովրդական գործիքների՝ մանդոլինի, կիթառի, բայանի, բալալայկայի, թառի, քամանչայի, դուդուկի, դափի, դհոլի առկայությունն ընդարձակել է հնչերանգային հնարավորությունները։ Նվագախումբը ղեկավարում է դիրիժորը։

Հայաստանում առաջին սիմֆոնիկ նվագախումբը կազմավորվել է 1924 թվականին՝ Երևանի նորաստեղծ կոնսերվատորիայի ուսանողների և դասախոսների «Նարեկացի» ժողովրդական նվագարանների անսամբլի ուժերով։ Նույն թվականին տեղի է ունեցել առաջին սիմֆոնիկ համերգը՝ Ալեքսանդր Սպենդիարյանի ղեկավարությամբ։

1925–1936 թվականներին Երևանում գործել է «Արևելյան վերակառուցված սիմֆոնիկ նվագախումբը» (ղեկավար՝ Վարդան Բանի)։
Հայաստանում գործում են սիմֆոնիկ, կամերային, էստրադային, փողային, Հեռուստատեսության և ռադիոյի էստրադային-սիմֆոնիկ, ֆիլհարմոնիկ, ժողովրդական գործիքների և բազմաթիվ այլ նվագախմբեր։

Կատեգորիա:Երաժշտական խմբեր
Կատեգորիա:Նվագախմբեր
Կատեգորիա:Երաժշտական եզրույթներ
Կատեգորիա:Երաժշտական խմբերի տեսակներ
Բելառուս-3

**Բելառուս-3** (), Բելառուսի ազգային հեռուստառադիոընկերության երրորդ ազգային հեռուստաալիք՝ մշակութային և ուսուցողական ուղղվածությամբ։ Հեռարձակվում է 2013 թվականի փետրվարի 8-ից բելառուսերեն և ռուսերեն լեզուներով։

«Բելառուս-3»-ը Բելառուսի հեռուստատեսության առաջին թվային հեռուստաալիքն է։ Ընդգրկված է Բելառուսի առաջին թվային մուլթիհամալիրի կազմում՝ անվճար թվային հեռուստաալիքների փաթեթում։

## Տես նաև
* Բելառուս-1
* Բելառուս-2
* Բելառուս-24
* ՆՏՎ Բելառուս

## Ծանոթագրություններ

Կատեգորիա:Բելառուսի հեռուստաընկերություններ
Կատեգորիա:Բելառուսալեզու հեռուստաալիքներ
Կատեգորիա:Ռուսալեզու հեռուստաալիքներ
Բելառուս-24

**Բելառուս-24** (), Բելառուսի պետական միջազգային արբանյակայի հեռուստաալիք «Բելառուսի ազգային հեռուստառադիոընկերություն» պետական մեդիաընկերության կազմում։ Եթերը մեկնարկել է 2013 թվականի հունվարի 1-ին լուծարված «Բելառուս ՏՎ» հեռուստաալիքի փոխարեն։ Հեռուստաալիքի նպատակն է լայնացնել բելառուսական տեղեկատվական ներկայությունը ԱՊՀ երկրներում և ողջ աշխարհում, արտասահմանյան երկրներում երկրի հեղինակության ամրապնդումը և դրական իմիջի ձևավորումը։

## Տես նաև
* Բելառուս-1
* Բելառուս-2
* Բելառուս-3
* ՆՏՎ Բելառուս

## Ծանոթագրություններ

## Արտաքին հղումներ
*Պաշտոնական կայք

Կատեգորիա:Բելառուսի հեռուստաընկերություններ
Կատեգորիա:Բելառուսալեզու հեռուստաալիքներ
Կատեգորիա:Ռուսալեզու հեռուստաալիքներ
ՆՏՎ Բելառուս

**ՆՏՎ Բելառուս** (), Բելառուսական հեռուստաալիք «Բելառուսի ազգային հեռուստառադիոընկերություն» պետական մեդիաընկերության կազմում։ Հանդիսանում է ռուսաստանյան «**[[ՆՏՎ]]**» հեռուստաալիքի լիցենզավորված տարբերակը։ Հեռարձակվում է 2006 թվականի հուլիսի 4-ից Բելառուսի ողջ տարածքում 6:00-2:35 ժամերին ռուսերեն լեզվով։ Բելառուսի ամենադիտվող հեռուստաալիքներից է։ Հեռուստաալիքը հիմնականում ցուցադրում է ՆՏՎ հեռուստաալիքի հաղորդումները։ Բացառություն են կազմում միայն այի պարունակությունը, որոնց տարածումը սահմանափակվում է միայն Ռուսաստանի տարածքի համար։

## Տես նաև
* Բելառուս-1
* Բելառուս-2
* Բելառուս-3
* Բելառուս-24
* ՆՏՎ

## Ծանոթագրություններ

## Արտաքին հղումներ
Պաշտոնական կայք

Կատեգորիա:Բելառուսի հեռուստաընկերություններ
Կատեգորիա:Ռուսալեզու հեռուստաալիքներ
ՎՏՎ (հեռուստաալիք)

**ՎՏՎ** (), Բելառուսական ժամանցային-երաժշտական հեռուստաալիք։ Հիմնվել է 2002 թվականի մարտի 1-ին «Դոբրովիդենիյե» ընկերության կողմից որպես «Առաջին երաժշտական»։ Հետագայում ռեբրենգինգի արդյունքում ստացել է ներկայիս անվանումը։ Հեռուստաալիքը ներկայացնում է հեռուստասերիալներ, սքետչ-շոուներ, կատակերգական և ժամանցային հաղորդումներ, ֆիլմեր և երաժշտական տեսահոլովակներ։ Վերջին ժամանակներում հիմնականում ներկայացնում են ռուսական «ՍՏՍ Մեդիա» մեդիաընկերության կողմից պատրաստած արտադրանքը։

## Արտաքին հղումներ
*Պաշտոնական բլոգը Թվիթթեր ցանցում
*Պաշտոնական էջը  ՎԿ ցանցում

Կատեգորիա:Բելառուսալեզու հեռուստաալիքներ
Կատեգորիա:Բելառուսի հեռուստաընկերություններ
Կատեգորիա:Ժամանցային հեռուստաընկերություններ
Համազգային հեռուստատեսություն (Բելառուս)

**Համազգային հեռուստատեսություն** (, ), Բելառուսական ազգային հեռուստաալիք։ Հիմնվել է «Երկրորդ ազգային հեռուստաալիք» ՓԲԸ կողմից Բելառուսի նախագահի հրամանով 2002 թվականի փետրվարի 15-ին, եթեր է հեռարձակվում 2002 թ. հունիսի 25-ից։ Հեռուստաալիքը ցուցադրում է սեփական արտադրության հաղորդումներ, ինչպես նաև Ռուսաստանի «Առաջին ալիքի» բարձր ցուցանիշ ունեցող հաղորդումները։ Հեռուստաալիքը ունի 304 աշխատակից։ Հեռուստաընկերության նախագահն է Գրիգորի Կիսելը։

## Ծանոթագրություններ

Կատեգորիա:Բելառուսի հեռուստաընկերություններ
Կատեգորիա:Ռուսալեզու հեռուստաալիքներ
Ռոբերտ Զիլճյան

**Ռոբերտ Զիլճյան** (), Սեբյան ընկերության հիմնադիր։ Սեբյան ընկերությունը ծնծղաներ արտադրող համաշխարհային խոշորագույն ընկերություններից մեկն է։

## Կենսագրություն և ընկերություն
Զիլճյանը ծնվել է Բոստոնում, Մասաչուսեթս, հայկական Զիլճյան ընտանիքում, ովքեր ծնծղաներ պատրաստելու տեխնոլոգիան բերել են Ստամբուլից, Թուրքիա ԱՄՆ ազգությամբ հայ Ավետիս Զիճյանի կողմից, և այն փոխանցել են ընտանիքի անդամների հաջորդ սերունդներին։

Կատեգորիա:Ամերիկահայ գործարարներ
Կատեգորիա:Մաշկի քաղցկեղից մահացածներ
Կատեգորիա:Ամերիկահայ երաժիշտներ
Կատեգորիա:20-րդ դարի ամերիկացի գործարարներ
Կատեգորիա:Հայ ձեռնարկատերեր
TV3 Latvija

**TV3**, Լատվիական հեռուստաալիք։ Հեռարձակումը սկսել է 1998 թվականի սեպտեմբերին։ Հեռուստաալիքը պատկանում է SIA «TV3 Latvia» մեդիահոլդինգին, որը գտնվում է շվեդական «Modern Times Group» մեդիաընկերության կազմում։ Մինչ 2012 թվականը ազգային հեռուստաալիքների շարքում եր, սակայն 2012 թվականից ընկերության ղեկավարությունը որոշեց անցնել վճարովի համակարգին, և այժմ հեռուստաալիքը Լատվիայի բնակչությանը հասանելի է «Lattelecom» թվային հեռուստատեսության օպերատորի բաժանորդներին։

## Ծանոթագրություններ

## Արտաքին հղումներ
* Պաշտոնական կայք
* TV3 Play TV

Կատեգորիա:Լատվիայի հեռուստաընկերություններ
Ապրանքային սակավություն ԽՍՀՄ-ում

**Խորհրդային միության ապրանքային սակավություն (դեֆիցիտ)**, խորհրդային պլանային տնտեսությանը բնորոշ երևույթ, առանձին ապրանքատեսակների մշտական սակավություն, որոնք գնորդները, չնայած գումարի առկայության, անկարող էին ձեռք բերել։

Դեֆիցիտը հանդիսանում է պլանային տնտեսության անբաժանելի մասը, քանի որ կենտրոնացված պլանավորումն ի վիճակի չէ հաշվի առնել ո՛չ ապրանքային դիրքերի հսկայական քանակությունը, ո՛չ էլ մարդկանց մշտապես փոփոխվող պահանջները։

Տարբեր ծավալներով և տարբեր ոլորտներում ապրանքային սակավությունը բնորոշ էր ԽՍՀՄ գոյության գրեթե ողջ ժամանակաշրջանում և ձևավորեց «վաճառողի տնտեսագիտությունը». արտադրողները և առևտրի համակարգը պլանային տնտեսության  և մրցակցության բացակայության պայմաններում շահագրգռված չէին ապահովել ապրանքի բարձր որակ և գրավիչ տեսք, որակյալ սպասարկում, ճիշտ ժամանակին մատակարարում և այլն։ Պլանային տնտեսության խոչընդոտների պատճառով վաճառքից պարբերաբար անհետանում էին նույնիսկ առաջին անհրաժեշտության ամենահասարակ ապրանքները։ Այս երևույթը բնորոշ էր ոչ միայն զանգվածային օգտագործման ապրանքերին, այլև զգալի չափով խոշոր արդյունաբերական արտադրությանը։

## Ծանոթագրություններ

Կատեգորիա:ԽՍՀՄ տնտեսություն
Բարոկկո համերգային ֆլեյտա

**Բարոկկո համերգային ֆլեյտա**, ֆլեյտայի մի տարատեսակ, որը կիրառվել է Գերմանիայում և Անգլիայում 17-րդ և 18-րդ դարերում։

## Օգտագործում
մինի|250px|Մասերի բաժանված բարոկկո համերգային ֆլեյտա (1740 թվական)
Այս ֆլեյտան համարվում է սովորական համերգային ֆլեյտայի նախնին։ Օգտագործվել է 17-18-րդ դարերում, այնուհետև ֆլեյտա պատրաստողները սկսեցին կատարելագործել այս ֆլեյտան։ Սկզբնական շրջանոմ այն ուներ միայն մեկ խողովակ, այնուհետև ավելացվեց երկրորդը։ Ավելի ուշ բարոկկո ֆլեյտային կցվեց նաև 3-րդ մասը։ Ի տարբերություն համերգային ֆլեյտայի, որը պատրաստվում է մետաղից, բարոկկո ֆլեյտան պատրաստվում է փայտից։ Բարոկկո համերգային ֆլեյտայի խողովակի վրայի անցքերը պարուրված չեն մետաղյա շրջանակներով։ Այն օգտագործման մեջ է եղել մինչև 1830 թվականը, քանի որ այս թվականին վերջնականապես ձևավորվեց բոեմյան ֆլեյտան և փոխարինեց ավելի առաջ օգտագործվող գործիքներին։ Այս գործիքի համար ստեղծագրոծություններ են գրել կոմպոզիտորներ Ժան Բատիստ Լյուլլին, Միշել դը լա Բառը, Ժոզեֆ Բուդին դը Բուամորտիեն, Միշել Բլավեն և այլք։ Այժմ այս ֆլեյտան օգտագործվում է տարբեր բարոկկո նվագախմբերում։ Ժամանակակից ֆլեյտահարներից շատերը տիրապետում են նաև այս գործիքին։

Կատեգորիա:Փայտյա փողային գործիքներ
Կատեգորիա:Ֆլեյտաներ
Կատեգորիա:Փողային երաժշտական գործիքներ
Կոնգլոմերատ

**Կոնգլոմերատ** կամ **խառնուրդային ընկերություն**, զանազան չառնչվող ապրանքներ արտադրող մեծ ընկերություն, մոնոպոլիստական միավորում, որի անդամները միավորման առանձն ոլորտների հետ արտադրական և տեխնոլոգիական կապեր կարող են և չունենալ։ Սովորաբար ստեղծվում է տարբեր արտադրաճյուղերի մի քանի ձեռնարկությունների միաձուլման միջոցով, ունեն կառավարման փոքր ապարատ, հեշտությամբ ճյուղից ճյուղ են անցնում։ Ձգտում է իր գործունեությունը դարձնել այնքան բազմազանված, որ բոլորովին անկախ լինի որևէ արտադրաճյուղում կատարվող փոփոխություններից։ Օրինակ՝ ծխախոտ արտադրող որոշ ընկերություններ զբաղվում են պաղպաղակի կամ քաղցրավենիքի արտադրությամբ, ինքնաշարժի վարձույթով, շարժանկարի արտադրությամբ։

Կոնգլոմերատները ձևավորվում են պետական-մոնոպոլիստական կապիտալիզմի և գիտատեխնիկական առաջընթացի պայմաններում՝ ֆինանսական և վարչական վերահսկողության հիման վրա և հիմնականում կատարում են ռազմական պատվերներ։  Դա նրանց ապահովում է մրցակցությունից, կառուցվածքային և ցիկլային տատանումներից։

## Ծանոթագրություններ

Կատեգորիա:Ընկերության տեսակներ
Պարի Սեն-Ժերմեն

**Պարի Սեն-Ժերմեն** կամ **ՊՍԺ** (), ֆրանսիական ֆուտբոլային ակումբ Փարիզից։ Ակումբը հիմնադրվել է 1970 թվականին և ներկայումս հանդես է գալիս Լիգա 1-ում՝ Ֆրանսիայի բարձրագույն դիվիզիոնում։ Տնային հանդիպումները անցկացնում է Պարկ դե Պրենս մարզադաշտում։

Պարի Սեն-Ժերմենը Ֆրանսիայի ամենահաջողակ ակումբն է՝ նվաճած 34 գավաթներով։ ՊՍԺ-ն Ֆրանսիայի միակ թիմն է, որ երբեք դուրս չի մնացել Լիգա 1-ից, Ֆրանսիայի այն 2 ակումբներից է, որ եվրոպական գավաթ են նվաճել, ինչպես նաև՝ համարվում է Ֆրանսիայի և ամբողջ աշխարհի ամենաշատ երկրպագու ունեցող ֆուտբոլային ակումբներից մեկը։

ՊՍԺ-ն 6 անգամ հաղթել է Լիգա 1-ը, որոնցից 4-ը՝ անընդմեջ մրցաշրջաններում։ Բացի այդ, ակումբը ռեկորդային 11 անգամ հաղթել է Ֆրանսիայի գավաթը, ռեկորդային 7 անգամ՝ Ֆրանսիայի լիգայի գավաթը և ռեկորդային 7 անգամ նվաճել է Ֆրանսիայի սուպերգավաթը։ Պարի Սեն-Ժերմենը 1-ական անգամ հաղթել է ՈՒԵՖԱ Գավաթակիրների գավաթը և ՈՒԵՖԱ Ինտերտոտո գավաթը։ Ակումբը ունի մրցակցություն Օլիմպիկ Մարսելի հետ։

## Նվաճումներ

### Ազգային
* **[[Ֆրանսիայի ֆուտբոլի առաջնություն|Լիգա 1]]**
** **Հաղթող (10)․** 1985–86, 1993–94, 2012–13, 2013–14, 2014–15, 2015–16, 2018, 2019, 2020, 2022, 2023
* **[[Լիգա 2]]**
** **Հաղթող (1)․** 1970–71
* **[[Ֆուտբոլի Ֆրանսիայի գավաթ|Ֆրանսիայի գավաթ]]**
** **Հաղթող (11, ռեկորդ)․** 1981–82, 1982–83, 1992–93, 1994–95, 1997–98, 2003–04, 2005–06, 2009–10, 2014–15, 2015–16, 2016–17
* **[[Ֆուտբոլի Ֆրանսիայի լիգայի գավաթ|Ֆրանսիայի լիգայի գավաթ]]**
** **Հաղթող (7, ռեկորդ)․** 1994–95, 1997–98, 2007–08, 2013–14, 2014–15, 2015–16, 2016–17
* **[[Ֆուտբոլի Ֆրանսիայի սուպերգավաթ|Ֆրանսիայի սուպերգավաթ]]**
** **Հաղթող (7)․** 1995, 1998, 2013, 2014, 2015, 2016, 2017

### Միջազգային
* **[[ՈՒԵՖԱ Գավաթակիրների գավաթ]]**
** **Հաղթող (1)․** 1995–96
* **[[ՈՒԵՖԱ Ինտերտոտո գավաթ]]**
** **Հաղթող (1)․** 2001

## Ներկա կազմ
*2019 թվականի փետրվարի 1-ի դրությամբ*

  
 
(Ավագ) 

 
 

 

  

## Արտաքին հղումներ
* ՊՍԺ-ի պաշտոնական կայքը
* ՊՍԺ-ի պաշտոնական Ֆեյսբուքի էջը
* ՊՍԺ-ի պաշտոնական Ինստագրամի էջը
* ՊՍԺ-ի պաշտոնական Տվիտերի էջը
* ՊՍԺ-ի պաշտոնական ՅուԹյուբի էջը
* ՊՍԺ-ն transfermarkt-ում
* ՊՍԺ-ն futbol24.com-ում
* ՊՍԺ-ն soccerway.com կայքում
* ՊՍԺ-ն ՈՒԵՖԱ-ի պաշտոնական կայքում
* ՊՍԺ-ն Լիգա 1-ի պաշտոնական կայքում 

Կատեգորիա:ՊՍԺ
Կատեգորիա:Ֆրանսիական ֆուտբոլային ակումբներ
Կատեգորիա:Սպորտը Փարիզում
Կատեգորիա:1970 հիմնադրումներ Ֆրանսիայում
SVT1

**SVT1**, Շվեդիայի ազգային հեռուստաընկերության գլխավոր հեռուստաալիք։ Հեռարձակումը սկսել է 1956 թվականի սեպտեմբերի 4-ին որպես «Radiotjänst TV»: Երբ 1969 թ. ստեղծվեծ երկրորդ ալիքը, վերանվանվեց TV1-ի։ Երկու հեռուստաալիքները 1979 թվականի հուլիսի 1-ին միավորվելով ստեղծեցին «Sveriges Television» ընկերությունը։

2010 թվականի սեպտեմբերի 20-ից հեռարձակվում է նաև բարձր պարզության ֆորմատով (SVT HD)։

## Արտաքին հղումներ
* Պաշտոնական կայք 

Կատեգորիա:Շվեդալեզու հեռուստաալիքներ
Կատեգորիա:Շվեդիայի հեռուստաընկերություններ
SVT2

աջից|250x250փքս
**SVT2**, Շվեդիայի ազգային հեռուստատեսության երկրորդ ազգային հեռուստաալիք։ Հեռարձակումը սկսել է 1969 թվականի դեկտեմբերի 5-ին։ Հեռուստաալիքը ներկայացնում է մշակութային հաղորդումներ, վավերագրական ֆիլմեր, նաև հաղորդումներ ազգային փոքրամասնությունների համար՝ սաամերեն և ֆիներեն լեզուներով։

2010 թվականի նոյեմբերից հեռարձակվում է նաև բարձր պարզության ֆորմատով (SVT HD)։

## Արտաքին հղումներ
* Պաշտոնական կայք 

Կատեգորիա:1969 հիմնադրումներ Շվեդիայում
Կատեգորիա:Շվեդալեզու հեռուստաալիքներ
Կատեգորիա:Շվեդիայի հեռուստաընկերություններ
Բրինձ

**Բրինձ** (լատ․՝ Oryza), հացազգիների ընտանիքի միամյա և բազմամյա բույսեր, հատիկավոր մշակաբույս։ Հայտնի է բրնձի մոտ 23 տեսակ։

Ցողունը հասնում է 60÷150 սմ բարձրության։ Ծաղկաբույլը՝ հուրան, հասկիկները՝ միածաղիկ են, պտուղը՝ հատիկ, թեփուկավոր։ Տերևները բավականին լայն են, մուգ կանաչ, եզրերը՝ փշփշոտ։

Թեփուկներից մաքրված հատիկը պարունակում է 15 % ջուր, մոտ 74 % ածխաջրեր, մոտ 8 % սպիտակուցներ, 0,4 % ճարպեր, 2,1 % թաղանթանյութ, 0,5 % մոխիր։

## Արտադրություն
Բրինձը հիմնականում արտադրվում և սպառվում հարավարևելյան ասիայի երկրներում։ Այն հիմնական գյուղատնտեսական արտադրանք և սննդային անվտանգության երաշխիք է հանդիսանում այդ երկրների գյուղական բնակչության համար։ Բրնձի աճեցման գործով հիմնականում զբաղվում են 1 հա-ից պակաս հողակտոր ունեցող փոքր գյուղացիական տնտեսությունները։ Բրնձի աճեցման համար պահանջվում են հատուկ պայմաններ։ Աշխատանքները հիմնականում կատարվում են ձեռքով։

Բրնձի համաշխարհային արտադրության 95 %-ը բաժին է ընկնում զարգացող երկրներին։ Միայն դրա կեսի արտադրությունն ապահովում են Չինաստանն ու Հնդկաստանը՝ միասին։

## Բուժիչ նշանակություն
Հին ժամանակներում բժշկության մեջ բրինձը օգտագործվել է իբրև դիետիկ և բուժիչ միջոց։ Օգտակար է ստամոքսի, աղիքային հիվանդությունների դեպքում։ Բրնձի ալյուրից և դդմի հյութից պատրաստած շիլան օգտագործում են պեպենների և պիգմենտային բծերի հեռացման համար։

Սննդի մեջ բրնձի օգտագործումը նպաստում է մաշկի գույնի լավացմանը։ Սննդայնությունը ավելանում է, եթե այն պատրաստում են շաքարով և կաթով։ Բրնձի և սոյայի եփուկը հատիկավորների հետ օգտագործում են բրոնխիտը և բրոնխիալ ասթման բուժելիս։

Եփուկը խորհուրդ են տալիս մարսողական ուղու օրգանների քրոնիկ հիվանդությունների ժամանակ։ Բրնձի եփուկի մեջ ավելացնելով անանուխ և սոխ՝ գործածում են իբրև քրտնաբեր և ջերմությունն իջեցնող միջոց անգինայի, գրիպի, թոքաբորբի բուժման ժամանակ։

Բրինձը հեշտ է մարսվում, ինչի համար էլ այն բարձր է գնահատվում դիետոթերապիայի մեջ։ Բրնձի եփուկը և օսլան օգտագործում են աղեստամոքսային ուղու խանգարումների ժամանակ։ Բրնձի օսլան ավելի փափուկ է, քան կարտոֆիլի, ցորենի, եգիպտացորենի օսլաները։ Այն օգտագործում են որպես մանկական փոշենյութ։ Թեփից ստացած բրնձի յուղը բուժիչ քսուքների հումք է հանդիսանում, այն համարում են նաև լավ կոսմետիկ միջոց։ Արևելյան բժիշկները, այդ թվում՝ հնդկական, հնուց համոզված էին, որ բրինձը պաշտպանում է առողջությունը և պարգևում երկարակեցություն։

## Ծանոթագրություններ

Կատեգորիա:Բույսեր այբբենական կարգով
Կատեգորիա:Հացազգիներ
SVT World

**SVT World**, Շվեդիայի ազգային «Sveriges Television» հեռուստաընկերության միջազգային հեռուստաալիք։ Հեռուստաալիքի ծածկույթը սփռվում է Եվրոպայում, Աֆրիկայում, Ավստրալիայում, Ասիայում։ Անալոգային հեռուստատեսությամբ հեռարձակվում է Ֆինլանդիայում, և IPTV համակարգով՝ Հյուսիսային Ամերիկայում։

Հեռուստաալիքը ստեղծվել է 1988 թվականին TV4 անվանումով Ֆինլանդիայի հյուսիսային նահանգներում շվեդալեզու բնակչության համար, ցուցադրում էր SVT1 և SVT2 ալիքների հաղորդումները։ Հետագայում վերանվանվեց SVT4-ի։ 1997 թվականի դեկտեմբերի 10-ից սկսեց հեռարձակվել Sirius 2 արբանյակով և հասանելի դարձավ Եվրոպայի ողջ տարածում արդեն SVT Europa անվանումով։ 2005 թվականից SVT Europa հեռուստաալիքը սկսեց տարածվել նաև Thaicom 5 արբանյակով, այսպիսով հասանելի դարձավ Աֆրիկայում, Ասիայում և Ավստրալիայում։ Նաև հեռարձակում սկսվեց Eurobird 9 արբանյակից։ 2009 թվականից հեռուստաալիքը ստացավ ներկայիս «SVT World» անվանումը։

## Արտաքին հղումներ
* Պաշտոնական կայք 
* Պաշտոնական կայք 

Կատեգորիա:Լրատվական հեռուստաընկերություններ
Կատեգորիա:Շվեդալեզու հեռուստաալիքներ
Կատեգորիա:Շվեդիայի հեռուստաընկերություններ
Մայրության և գեղեցկության տոն

[մինի|'''Սուրբ Մարիամ Աստվածածին''' <br />նկարիչ [Վարդգես Սուրենյանց]]

**Մայրության և գեղեցկության տոն**, տոնական օր նվիրված մայրությանը և գեղեցկությանը, որը նշվում է ամեն տարի ապրիլի 7-ին։ Ըստ Հայ առաքելական եկեղեցու տոնացույցի ապրիլի 7-ը Սուրբ Աստվածածնի Ավետման օրն է։ 1995 թ.–ից ապրիլի 7-ը ներառվել է Հայաստանի ազգային տոնացույցում։

## Պատմություն
Սուրբ գիրքն ասում է. «Վեցերորդ ամսին Գաբրիել հրեշտակը Աստծու կողմից ուղարկվեց Գալիլեայի մի քաղաք, որի անունը Նազարեթ էր, մի կույսի մոտ, որ նշանված էր Հովսեփ անունով մի մարդու հետ Դավթի տնից։ Եվ այդ կույսի անունը Մարիամ էր։ Եվ հրեշտակը, գալով նրա մոտ, ասաց. ՙՈւրախացի՛ր, ո՛վ շնորհընկալ, Տերը քեզ հետ է... Մի՛ վախեցի՛ր, Մարիա՛մ, որովհետև Աստծուց դու շնորհ գտար։ Եվ ահա՛ դու կհղիանաս և կծնես մի որդի և նրա անունը Հիսուս կդնես։ Նա մեծ կլինի և Բարձրյալի որդի կկոչվի։ ... Ու նրա թագավորությունը վախճան չի ունենա»։

## Ծանոթագրություններ

Կատեգորիա:Հայաստանի տոներ
SVT 24

**SVT 24** , շվեդական լրատվական հեռուստաալիք, պատկանում է «Sveriges Television» ազգային հեռուստաընկերությանը։ Հեռարձակվում է 1999 թվականի մարտի 15-ից։ Հեռուստաալիքը ներկայացնում է լրատվական, վերլուծական, տնտեսագիտական հաղորդումներ։ Մնացած եթերաժամը բաղկացած է SVT1 և SVT2 հեռուստաալիքների հաղորդումների կրկնությամբ։

## Արտաքին հղումներ
* Պաշտոնական կայք 

Կատեգորիա:Լրատվական հեռուստաընկերություններ
Կատեգորիա:Շվեդալեզու հեռուստաալիքներ
Կատեգորիա:Շվեդիայի հեռուստաընկերություններ
Սերիա B (Իտալիա)

**Սերիա B** (), իր նշանակությամբ երկրորդ պրոֆեսիոնալ Ֆուտբոլային խումբն է իտալական ֆուտբոլային համակարգում։ Այս խմբում 22 ակումբներ են մասնակցում ամեն տարի։ Այս առաջնությանը այլ կերպ անվանում են նաև *cadetti*, ինչը նշանակում է երիտասարդներ, կամ *campionato cadetto*՝ երիտասարդների առաջնություն։ Պաշտոնական հովանավորն է Bwin-ը։

Կատեգորիա:Իտալիայի ֆուտբոլի առաջնություն
Կատեգորիա:Եվրոպայի երկրորդ մակարդակի ֆուտբոլի լիգաներ
Կատեգորիա:1929 հիմնադրումներ Իտալիայում
Արամե (այլ կիրառումներ)

**Արամե** անվանումը կարող է վերաբերել

* Արամե - Ուրարտու պետության թագավոր մ.թ.ա. 860-840-ին
* Արամե (երգիչ) - հայ երգիչ, ծնված 1982 թ. հոկտեմբերի 10-ին
* Արամե (բույս) - ուտելի բուսատեսակ,
Միացյալ Թագավորության վարչապետ

**Միացյալ Թագավորության վարչապետ**, Միացյալ Թագավորության կառավարության ղեկավարն է։ Վարչապետը և նրա կաբինետը (բաղկացած բոլոր նախարարներից) հաշվետու են իրենց քաղաքականության և գործողությունների համար միապետի, խորհրդարանի, քաղաքական կուսակցության և անուղղակիորեն իրենց ընտրողների հանդեպ։ Պաշտոնը համարվում է երկրի գլխավոր կառավարման մարմիններից մեկը։ Ներկայումս պաշտոնավարում է Ռիշի Սունակը, ով Պահպանողական կուսակցության ղեկավարն է և հաստատվել է պաշտոնում թագավորի կողմից 2022 թվականի հոկտեմբերի 25-ին։

Պաշտոնը չի հիմնադրվել համաձայն որևէ հոդվածի կամ սահմանադրական փաստաթղթի, սակայն գոյություն ունի համաձայն կոնվենցիայի, ըստ որի վարչապետը պետք է հաստատցի միապետը ւ Միացյալ Թագավորության համայնքների պալատի կողմից ընտրված անձին։ Այս անձը պետք է լինի քաղաքական կուսակցության կամ կոալիցիայի ղեկավար, որն ունի թվով ամենաշատ նստատեղը խորհրդարանում։ Վարչապետի դիրքը չի ստեղծվել, այն ձևավորվել է խորհրդարանի երեք հարյուր տարիների ընթացքում ընդունված ակտի, քաղաքական զարգացման և պատմական իրադարձությունների հիման վրա։ Պաշտոնի ձևավորումը գալիս է հեղափոխական ժամանակներից (1688–1720) երբ տեղի ունեցավ միապետությունից խորհրդարանական համակարգի անցումը։ Չնայած միապետությունը չվերացավ և կառավարությունը շարունակեց ղեկավարել միապետը, անհրաժեշտություն առաջավաց քաղաքական մեծամասնությունը ներկայացնող պաշտոնատար անձի։

1830-ականներին ներմուծվեց կառավարության Վեստմինստերյան համակարգը (կամ կաբինետային կառավարություն), վարչապետը դարձավ *[[primus inter pares]]* կամ առաջինը հավասարների մեջ և Միացյալ Թագավորության կառավարության ղեկավարը։ Վարչապետի քաղաքական դիրքը աճեց ժամանակակից քաղաքական կուսակցությունների, զանգվածային լրատվամիջոցների զարգացմամբ։

Մինչև 1902 թվականը վարչապետը հաճախ նշանակվում էր Լորդերի պալատից, որի կառավարությունը կարող էր ունենալ մեծամասնություն խորհրդարանից։ Այնուամենայնիվ հետագայում որոշվեց, որ վարչապետը կարող է լինել միայն ստորին պալատիվ։

## Տես նաև
* Մեծ Բրիտանիայի վարչապետների ցանկ

## Ծանոթագրություններ

Կատեգորիա:Պետության ղեկավարներ
Կատեգորիա:Միացյալ Թագավորություն
Կատեգորիա:Միացյալ Թագավորության վարչապետներ
Հյուսվածահամատեղելիության գլխավոր համալիր

**Հյուսվածքահամատեղելիության գլխավոր համալիր** (ՀԳՀ, ) կամ **հիստոհամատեղելիության գլխավոր կոմպլեքս**, բջիջների մակերեսին տեղակայված հակածինների և դրանք կոդավորող գեների ամբողջությունը ողնաշարավորների մոտ։ Մեծ դեր է խաղում օրգանիզմի կողմից օտարածին հակածինների ճանաչման և իմուն պատասխանի զարգացման գործում։ Մարդկանց մոտ MHC-ն ներկայացված է HLA հակածիններով։

## Աղբյուրներ
* Ընդհանուր տեղեկություններ հյուսվածքահամատեղելիության գլխավոր համալիրի վերաբերյալ humbio.ru կայքում

Կատեգորիա:Բջջաբանություն
Կատեգորիա:Իմունաբանություն
Նոր ալիք (Ուկրաինա)

**Նոր ալիք** (), Ուկրաինայի համազգային հեռուստաալիք, հիմնվել է 1998 թվականի փետրվարի 27-ին։ Պատկանում է երկրի խոշորագույն «StarLightMedia» մեդիաընկերությանը։

Սկզբնական շրջանում հեռարձակվում էր միայն Կիևում։ 1999 թվականին՝ Ուկրաինայի ևս վեց մարզկենտրոններում, իսկ 2000 թվականից արդեն հասանելի էր Ուկրաինայի 17 մեծագույն քաղաքներում։ 2000 թվականի դեկտեմբերի 20-ից սկսվեց արբանյակային հեռարձակումը։ Հեռուստաալիքը ուղղված է 14-30 տարեկան երիտասարդ լսարանի համար։

## Ծանոթագրություններ

## Արտաքին հղումներ
* Պաշտոնական կայք 

Կատեգորիա:Ուկրաինայի հեռուստաընկերություններ
Կատեգորիա:Ուկրաինալեզու հեռուստաալիքներ
Կատեգորիա:Ռուսալեզու հեռուստաալիքներ
Ուկրաինա (հեռուստաալիք)

**Ուկրաինա** (), Ուկրաինական հեռուստաընկերություն։ Հեռուստաալիքը հիմնվել է 1993 թվականի մարտի 1-ին, 2004 թվականից ստացել ազգայինի կարգավիճակ։ Իրականացնում է շուրջօրյա եթեր, հասանելի է Ուկրաինայի տարածքի 95%-ում։ 2012 թվականի դրությամբ համազգային հեռուստաալիքների ռեյթինգում զբաղեցրել է երկրորդ տեղը, երկրի հեռուստաշուկայում բաժինը հասցնելով 12,32 %-ի։ Հեռուստաալիքը պատկանում է «Մեդաի Գրուպա Ուկրաինա» ԲԲԸ-ը։

## Արտաքին հղումներ
* Հեռուստաալիքի պաշտոնական էջը Ֆեյսբուք ցանցում
* Պաշտոնական ալիքը ՅուԹյուբ կայքում

## Ծանոթագրություններ

Կատեգորիա:Ուկրաինալեզու հեռուստաալիքներ
Կատեգորիա:Ուկրաինայի հեռուստաընկերություններ
Կատեգորիա:Ռուսալեզու հեռուստաալիքներ
SVT Barnkanalen

**SVT Barnkanalen**, շվեդական մանկական ուղղվածության հեռուստաալիք «Sveriges Television» ազգային հեռուստաընկերության կազմում։ Հեռարձակվում է 2002 թվականի դեկտեմբերի 23-ից։ Հեռուստաալիքը տարածվում է անվճար Շվեդիայի կաբելային ցանցերով։

## Արտաքին հղումներ
* Պաշտոնական կայք 

Կատեգորիա:Մանկական հեռուստաընկերություններ
Կատեգորիա:Շվեդալեզու հեռուստաալիքներ
Կատեգորիա:Շվեդիայի հեռուստաընկերություններ
Kunskapskanalen

«**Kunskapskanalen**» (), շվեդական ուսուցողական և գիտական ուղղվածության հեռուստաալիք։ Հեռարձակվում է 2004 թվականի սեպտեմբերի 27-ից։ Հեռուստաալիքը վերահսկվում է «Sveriges Television» ազգային հեռուստաընկերության և «Sveriges Utbildningsradio» շվեդական ուսուցողական հեռուստաընկերության կողմից։ Եթեր է հեռարձակվում ամեն օր 9:00-2:00 ժամերին։ Տարածվում է Շվեդիայի կաբելային, արբանյակային և թվային ցանցերով, ինչպես նաև Ֆինլանդիայի մի շարք մարզերում և Դանիայի մայրաքաղաք Կոպենհագենում կաբելային ցանցերով։

## Արտաքին հղումներ
* Պաշտոնական կայք 

Կատեգորիա:Շվեդալեզու հեռուստաալիքներ
Կատեգորիա:Շվեդիայի հեռուստաընկերություններ
Կատեգորիա:Ուսուցողական հեռուստաընկերություններ
Տալի հուշամրցաշար 2010

[thumb|right|200px|Մրցաշարի հաղթողներից մեկը` [Լևոն Արոնյանը]]
**Տալի 5-րդ հուշամրցաշար**, շախմատի միջազգային մրցաշար, որը կայացել է 2010-ի նոյեմբերի 4-14-ին, Մոսկվայում։ Նվիրված է աշխարհի նախկին չեմպիոն Միխայիլ Տալի հիշատակին։ Մրցաշարի երեք հաղթողներից մեկը Հայաստանի շախմատային առաջատար Լևոն Արոնյանն է։

* *Անցկացման վայրը*` պետական հանրախանութի ցուցադրությունների դահլիճ։
* *Մրցաշարի կարգը*` 21-րդ (միջին վարկանիշը՝ 2757,2)։
* *Գլխավոր մրցավար*` Գերտ Գիյսեն (Նիդերլանդներ)։

«Ռիտց-Կառլտոն» հյուրանոցում, որում հանգրվանել էին մասնակիցները, կայացած վիճակահանությամբ որոշվել են մեկնարկային համարները։ Այն կատարվել է այսպես. յուրաքանչյուր գրոսմայստեր ընտրել է ֆիրմային մի շապիկ, որի վրա գրված է եղել մեկնարկային համարը։ Արոնյանին բաժին է հասել 4-րդ համարը։

## Մասնակիցներ

¹) վարկանիշերը տրված են 2010-ի նոյեմբերի 1-ի դրությամբ

## Արդյունքներ ըստ խաղափուլերի

## Մրցաշարային աղյուսակ

## Ծանոթագրություններ

## Աղբյուրներ
* Տալի 5-րդ հուշամրցաշարը russiachess.org կայքում
* Տալի 5-րդ հուշամրցաշարը ChessPro.ru կայքում
* Տեղեկություններ Տալի 5-րդ հուշամրցաշարի մասին  chess.co.uk կայքում

Կատեգորիա:Շախմատ
Կատեգորիա:Շախմատային մրցաշարեր
Կատեգորիա:Լևոն Արոնյանի մասնակցությամբ մրցաշարեր
Պիզա (այլ կիրառումներ)

**Պիզա** վերաբերում է՝

* **[[Պիզա]]**, Իտալիայի քաղաք,
* **[[Պիզա (պրովինցիա)|Պիզա]]**, Իտալիայի շրջան,
*Պիզա (բաչկարայի վտակ)
*Պիզա (Իկսի վտակ),
*Պիզա (ֆուտբոլային ակումբ),
*Պիզա (Հունաստան), հին քաղաք Հունաստանում։
Թուրին (այլ կիրառումներ)

**Թուրին** վերաբերում է՝

* Թուրին (), քաղաք է Իտալիայի Թուրին պրովինցիայում։
* Թուրին, պրովինցիա էԻտալիայի Պյեմոնտ տարածաշրջանում։
Խոսե Մուխիկա

**Խոսե Ալբերտո Մուխիկա Կորդանո** (; ինչպես նաև հայտնի է որպես Էլ Պեպե, իսպաներեն El Pepe, ), քաղաքական գործիչ, 2010-2015 թվականներին՝ Ուրուգվայի նախագահը։

## Կենսագրություն
Մուխիկան ունի իտալական ծագում։ Նա եղել է ձախ արմատական Տուպամարոս պարտիզանական շարժման մասնակից, բանտերում է անցկացրել 14 տարի։ 1985 թվականին ազատ է արձակվել և 1994 թվականին ընտրվել պատգամավոր, ապա՝ սենատոր։ Ձախակողմյան *Լայն ճակատ* կոալիցիայի անդամ է։ 2005-2008 թվականներին եղել է Ուրուգվայի անասնաբուծության, գյուղատնտեսության և ձկնորսության նախարար, այնուհետև՝ սենատոր։ 2009 թվականին եղել է ընդարձակ ճակատի թեկնածու։ Ընտրությունների երկրորդ փուլում՝ նոյեմբերի 29-ին հաղթեց իր հիմնական հակառակորդին և ընտրվեց Ուրուգվայի նախագահ։ 2010 թվականի մարտի 1-ից պաշտոնապես դարձավ Ուրուգվայի նախագահ։ 2014 թվականին Մուխիկան առաջադրվեց Նոբելյան խաղաղության մրցանակի Ուրուգվայում մարիխուանայի օգտագործման թույլատվության օրենքի ստորագրման համար։ Պաշտոնավարել է մինչև 2015 թվականի մարտի 1-ը։ Նրան հայրենակիցներն անվանել են «el presidente mas pobre», որ նշանակում է «ամենաղքատ նախագահ»։ Պետությունից ստացած 12.500 դոլարից նա իրեն է պահել միայն 1.200 դոլար՝ ընթացիկ ծախսերի համար, իսկ մնացած 90 տոկոսը բարեգործություն է արել։
 
Հրաժարվելով շքեղ առանձնատանն ապրելուց՝ երկրի նախագահը բնակվում է գյուղական մի տնակում։ Նա ջուրը հանում է ջրհորից, ծաղիկներ ու բանջարեղեն է աճեցնում իր այգում։ Նախագահն աղքատ է համարում այն մարդկանց, ովքեր ողջ կյանքն ապրում ու աշխատում են հարստություն կուտակելու համար։
 
Մուխիկան չունի ոչ մի բանկային հաշվեհամար։ Միակ թանկարժեք իրը, որ ձեռք է բերել նա իր պաշտոնավարության ընթացքում, եղել է 1987 թվականի արտադրության 1945 դոլար արժողության Ֆոլկսվագեն ժուկ ավտոմեքենան։

Խոսե Ալբերտո Մուխիկա Կորդանոն կյանքը նվիրել է իր երկրին։

## Ծնողներ
Հայրը՝ Դեմետրիո Մուխիկան՝ սերված իսպանական բասկերից, զբաղվել է ֆերմերական գործով, սակայն հատուկ հաջողությունների չի հասել։ Նրա ֆերման սնանկացավ, իսկ նա մահացավ, երբ Մուխիկան ընդամենը 5 տարեկան էր։
Մայրը՝ Լուսի Կորդանոն, իտալական աղքատ էմիգրանտների ընտանիքից է։

## Ընտանիք
150px|մինի
2005 թվականին Մուխիկան ամուսնանում է Լուսի Տոպոլանսկիի հետ, ով Սենատում նրա կոլեգան էր և Ժողովրդական ներգրավվածության շարժման պատմական առաջնորդը։ Նա նույնպես իր եկամուտը նվիրատվություն է անում։

## Դիվանագիտական սկանդալ
2013 թվականին իր մամուլի ասուլիսի ժամանակ Մուխիկան չնկատելով, որ բարձրախոսներն արդեն միացված են, իր օգնականին ասում է. 
(նկատի ունենալով Արգենտինայի նախագահ Քրիստինա Ֆերնանդես դե Կիրչներին և նրա հանգուցյալ ամուսնուն)։ 
Այդ դեպքը դիվանագիտական սկանդալ առաջացրեց Արգենտինայի և Ուրուգվայի միջև։

## Պարգևներ և մրցանակներ

## Ծանոթագրություններ

## Արտաքին հղումներ
* Խոսե Մուխիկա. մարդը 

Կատեգորիա:Ուրուգվայի նախագահներ
Կատեգորիա:Ուրուգվայի քաղաքական գործիչներ
Կատեգորիա:Ուրուգվայցի ֆեմինիստներ
Կատեգորիա:Տղամարդ ֆեմինիստներ
Վեյկ ան Զեյի շախմատային մրցաշար 2007

[thumb|right|200px|Մրցաշարի հաղթողներից մեկը` [Լևոն Արոնյանը]]
**Վեյկ ան Զեյ 2007 («Կորուս—2007»)**, 69-րդ միջազգային շախմատային ավանդական մրցաշար, որը կայացել է 2007 թվականի հունվարի 12 - 28-ին Նիդերլանդների Վեյկ ան Զեյ քաղաքում։ A մրցաշարի երեք հաղթողներից մեկը Հայաստանի շախմատային առաջատար Լևոն Արոնյանն է։

* *Մրցաշարի կարգը*` 19-րդ (միջին վարկանիշը` 2719)։

«Կորուս» ձեռնարկությունում կայացած վիճակահանությամբ որոշվել են մեկնարկային համարները։ Այն կատարվել է այսպես. յուրաքանչյուր գրոսմայստերի մոտեցել է ֆուտբոլային համազգեստով մի երեխա, որոնց շապիկներին գրված է եղել մեկնարկային համարը։ Արոնյանին բաժին է հասել 9-րդ համարը։

## Մասնակիցները

¹) վարկանիշերը տրված են 2007-ի հունվարի 1-ի դրությամբ

## Արդյունքներն ըստ խաղափուլերի

## Մրցաշարային աղյուսակ

## Տես նաև
* Վեյկ ան Զեյի շախմատային մրցաշար 2008
* Վեյկ ան Զեյի շախմատային մրցաշար 2012
* Վեյկ ան Զեյի շախմատային մրցաշար 2014

## Ծանոթագրություններ

## Աղբյուրներ
* Մրցաշարի պաշտոնական էջը
* Մրցաշարը ChessPro.ru կայքում

Կատեգորիա:Շախմատ
Կատեգորիա:Վեյկ ան Զեյի մրցաշարեր
Կատեգորիա:Լևոն Արոնյանի մասնակցությամբ մրցաշարեր
Ասեքսուալություն

**Ասեքսուալություն**, սահմանում կամ ինքնասահմանում այն մարդկանց, որոնք սեռական հրապուրանք, գրավչություն և/կամ ցանկություն գրեթե կամ ընդհանրապես չեն զգում ոչ մի սեռի մարդու նկատմամբ։
մինի

## Քննարկում
Ասեքսուալությունը տարբերվում է հակասեքսուալությունից։ Չնայած այն փաստի, որ ասեքսուալները ունեն նմանություն հակասեքսուալների հետ, ասեքսուալությունը չի ենթադրում դրական կամ բացասական վերաբերմունք սեքսի նկատմամբ։ Նաև չպետք է շփոթել ասեքսուալությունը ֆիզիկական կամ սեռական որևէ անկարողության հետ։ Ընդհանուր առմամբ բժշկությունը ընդունում է, որ ասեքսուալությունը սեքսուալ շեղվածությունների շարքին չի պատկանում և չի վնասում առողջությանը, թե ֆիզիկական, թե հոգեբանական առումով։
Դա ապացուցում են այն մադիկ, որոնք իրենց դասում են ասեքսուալների շարքերին, բացառելով, որ իրենց պահվածքը սկիզբ է առնում որևէ շեղումից և այն հետևանք չի թողնում իրենց ֆիզիկական կամ հոգեբանական առողջության վրա, հաշվի առնելով այդ չպետք է ասեքսուլությունը դասել բժշկական կամ հոգեբանական շեղումների ցանկին։ Ասեքսուալությունը մարդու ինքնության անբաժանելի մասերից է, ինչպես և այլ սեռական կողմնորոշումների դեպքում է։

Ասեքսուալությունը որպես սեռական կողմնորոշում հասկանալու համար  շատ կարևոր է սեռական գրավչությունը չխառնել սեռական գրգռվածության, սեռական ցանկության, լիբիդոյի, սեռական վարքագծի հետ։ Անսեռական մարդկանց սեռական օրգանները կարող են սովորականի պես գրգռվել, ինչպես նաև նրանք կարող են սեռական ցանկություն ունենալ (չուղղված դեպի որևէ այլ մարդու), ինքնաբավարարվել կամ սեռական կյանքով ապրել (օրինակ՝ իրենց կողակցին բավարարելու և/կամ հղիացնելու/հղիանալու նպատակով)։

Բացի սեռական գրավչությունից մարդն ունակ է զգալու, բայց ոչ միշտ է զգում նաև ռոմանտիկ գրավչություն, մտավոր/ինտելեկտուալ, գեղագիտական/էսթետիկ, զգայական (sensual), զգացական/էմոցիոնալ, հոգեվոր ու էլի մի շարք այլ գրավչության տեսակներ։

## Ծանոթագրություններ

## Արտաքին հղումներ
* The Asexual Visibility and Education Network 
* Միջազգային հակասեկսուալ շարժում (IAM)  

Կատեգորիա:Ոչինչ
Կատեգորիա:Սեռական կողմնորոշում
Dost TV

**Dost TV**, թուրքական մասնավոր հեռուստաալիք, ներկայացնում է հիմնականում կրոնական ուղղվածության հաղորդումներ։ Հիմնվել է 2005 թվականին, հեռուստակենտրոնը գտնվում է Անկարայում։

## Արտաքին հղումներ
* Պաշտոնական կայք 
* Արցանց հեռարձակում 
* Հեռուստաալիքը LyngSat Address կայքում  

Կատեգորիա:Թուրքալեզու հեռուստաալիքներ
Կատեգորիա:Թուրքիայի հեռուստաընկերություններ
Կատեգորիա:Թուրքիայի շուրջօրյա լրատվական հեռուստաընկերություններ
Կատեգորիա:Կրոնական հեռուստաընկերություններ
Նորադրենալին

մինի|Նորադրենալինի քիմիական կառուցվածքը

**Նորադրենալին** (նորէպինեֆրին, L-1--2-ամինոէթանոլ), մակերիկամների կեղևի հորմոն և նեյրոմեդիատոր։ Բիոգեն ամինների՝ կատեխոլամինների խմբին է պատկանում։ Քիմիական բաղադրությամբ նորադրենալինը ադրենալինից տարբերվում է կողմնային շղթայում մեթիլային ռադիկալի բացակայությամբ։ (Այստեղից էլ նրա գերմաներից վերցված Nitrogen one radical - NOR կրճատ անվանումը։)

Նորադրենալինը հանդիսանում է սրտի, լյարդի, փայծախի անոթների հետհանգուցային սիմպաթիկ վերջույթների միջնորդանյութ։ Դրա պարունակությունը սիմպաթիկ նյարդավորման շրջաններում կատեխոլամինների ընդհանուր քանակի մոտ 10 %-ն է կազմում։ Նրանով հատկապես հարուստ են խրոմաֆինային հյուսվածք պարունակող օրգանները։ Մակերիկամների ուղեղային շերտում, որի բջիջները համանման են հետհանգուցային սիմպաթիկ նեյրոնին, նորադրենալինի պարունակությունը կազմում է մոտ 20%, մնացածը բաժին է ընկնում ադրենալինին։ Այս երկուսի հետ մեկտեղ հյուսվածքներում գոյություն ունի նաև երրորդ բնական կատեխոլամինը՝ դոֆամինը։ Կապված կենդանու տեսակի ու հասակի հետ, ադրենալինի, նորադրենալինի ու դոֆամինի հարաբերությունը տատանվում է։

Նորադրենալինը ադրենալինի նախատիպն է, իսկ նորադրենալինինը՝ դոպամինը, որը սինթեզվում է թիրոզինից, որն էլ իր հերթին ֆենիլանալինի ածանցյալն է։ Թիրոզին ամինաթթվից նորադրենալինի սինթեզումն ընթանում է երեք ֆերմենտների՝ *թիրոզինհիդրոքսիլազի*, *ԴՕՖԱ– դեկարբոքսիլազի* և *դոֆամինբետահիդրոքսիլազի* օգնությամբ։ Այն ընթանում է հետհանգուցային նեյրոնի բոլոր հատվածներում, այսինքն դրա մարմնում, աքսոնում, լայնացումներում և ծայրաճյուղերի սինապսային վերջույթներում։ Սակայն նեյրոնի մարմնից աքսոպլազմայի հոսքով մուտք է զործում նորադրենալինի մոտավորապես 1 տոկոսը, իսկ միջնորդանյութի հիմնական բաժինը սինթեզվում Է աքսոնի ծայրամասային հատվածում և պահեստավորվում սինապսային բշտիկների հատիկներում։ Հատիկներում նորադրենալինը գտնվում Է երկու պուլով՝ *կայուն կամ պահեստավորված* (85-90 տոկոս) և *անկայուն*, այսինքն սինապսային ճեղքում դրդման հաղորդման համար պատրաստ վիճակում։ Անկայուն ֆոնդի նորադրենալինն անհրաժեշտության դեպքում դանդաղորեն լրացվում Է կայուն պուլից։ Նորադրենալինի պահեստի լրացումը, բացի սինթեզից, տեղի Է ունենում նաև սինապսային ճեղքից նախասինապսային թաղանթի կողմից միջնորդանյութի բռնազավթումով (սինապսային ճեղքում արտազատված քանակի մինչ 50 տոկոսի չափով), որից հետո բռնազավթված միջնորդանյութի մի մասը մտնում Է բշտերի մեջ, իսկ մնացածը քայքայվում Է մոնամինոօքսիդազի (ՄԱՕ) ֆերմենտով։

Կատեգորիա:Հորմոններ
Կատեգորիա:Ալկալոիդներ
Կատեգորիա:Նեյրոտրանսմիտեր
Աոստա

**Աոստա**  (, , քաղաք է Իտալիայում, Վալլե դ'Աոստա երկրամասի վարչական կենտրոնը։

## Պատմություն
thumb|150px|left|Քաղաքի տեսարանը
Աոստան հին ժամանակներում սալասների գլխավոր քաղաքն էր։ Քաղաքը հռոմեացիների Գալիա արշավելու ճանապարհին էր ընկած, այդ պատճառով Ապիուս Կլավդիոսը մ․թ․ա․ 143 թվականին հարձակվել է քաղաքի վրա։ մ․ թ․ 23 թվականին Օգոստոս կայսեր հրամանով հռոմեացիները գրավում են քաղաքը և կործանում այն։ Նույն տեղում հետագայում պրետորյանական 3000 զինվորների ջանքերով կառուցվում է նոր ամրոց, որը կոչում են «Augusta Prætoria Salassorum»։ Հետագա տարիներին քաղաքը կազմում է իտալական սահմանային շրջանների և լոնգոբարդների պատմության մի մասը։

## Աղբյուրներ
* Аоста // Энциклопедический словарь Брокгауза и Ефрона: В 86 томах (82 т. и 4 доп.). — СПб., 1890—1907. 

Կատեգորիա:Իտալիայի քաղաքներ
Մակեդոնիա (հեռուստաալիք)

**Մակեդոնիա** (), հունական պետական հեռուստատեսություն։ Հեռարձակումը 1990 թվականի փետրվարի 15-ից Հունաստանի ամբողջ տարածքում տարածվում է անալոգային, կաբելային և արբանյակային ցանցերի միջոցով։ Հեռուստատեսային կենտրոնը գտնվում է Սալոնիկում։

Կատեգորիա:Հունաստանի հեռուստաընկերություններ
Կատեգորիա:Հունարեն հեռուստաալիքներ
Նաիրի (կինոթատրոն)

**Նաիրի**, կինոթատրոն Երևանում։ Համարվում է Երևանի ամենահին կինոթատրոնը։ 1920-50-ական թվականներին գտնվել է Ամիրյան փողոցում։ Ներկայումս գործում է Մաշտոցի պողոտայի և Իսահակյան փողոցի խաչմերուկում Գևորգ Թամանյանի նախագծով կառուցված նոր շենքում, որտեղ տեղափոխվել է 1952-1954 թվականներին։

ՀՀ կառավարության 2025 թվականի օգոստոսի 14-ի նիստի որոշմամբ «Նաիրի» կինոթատրոնի շենքն ընդգրկվել է Հայաստանի Հանրապետության պատմության ու մշակույթի անշարժ հուշարձանների պետական ​​ցանկում։

## Արտաքին հղումներ
* «Նաիրի» կինոթատրոնի մասին Երևանի քաղաքապետարանի կողմից պատրաստված տեղեկագրում

## Ծանոթագրություններ

Նաիրի կինոթատրոն